আগৈলঝাড়া (বরিশাল) সংবাদদাতা: বরিশালের আগৈলঝাড়ায় নারী ও শিশু নির্যাতন মামলার আসামীকে গ্রেফতার করেছে পুলিশ। পুলিশ সূত্রে জানা গেছে, উপজেলার বাকাল ইউনিয়নের পূর্ব পয়সা গ্রামের রহম আলী খোন্দকারের ছেলে নারী ও শিশু নির্যাতন দমন আইন মামলার পলাতক আসামী সেকেন্দার খোন্দকারকে গত মঙ্গলবার দুপুরে এএসআই রাজু নিজ এলাকা থেকে গ্রেফতার করে। গ্রেফতারকৃতকে বরিশাল আদালতে প্রেরণ করা হয়েছে।